Zvýšenie osobných výdavkov pre zamestnancov regionálneho školstva v zmysle RO MF SR č. 3/2013 od 1.1.2013 - Normatívne príspevky na rok 2013
V súlade s nariadením vlády č. 630/2008 Z. z. v znení neskorších predpisov a s rozpočtovým opatrením MF SR č. 3/2013 zo dňa 16.1.2013 sú na internetovej stránke ministerstva zverejnené:
•	normatívne príspevky na rok 2013 pre: 
o	školy všetkých zriaďovateľov 
o	školské zariadenia v zriaďovateľskej pôsobnosti obvodných úradov v sídle kraja. 
•	normatívne určené objemy finančných prostriedkov pre zriaďovateľov na rok 2013. 
Rozpísané normatívne príspevky zahŕňajú aj dodatočne pridelené finančné prostriedky pre školstvo na
•	pokrytie nárokov na zvýšenie tarifných platov pedagogických a odborných zamestnancov regionálneho školstva o 5 % a 
•	umožnenie zvýšenia platov nepedagogických zamestnancov regionálneho školstva o hodnotu zodpovedajúcu 5 % ich tarifných platov formou pohyblivej zložky mzdy (osobné príplatky, resp. mimoriadne odmeny). 
Normatívne prostriedky pre CŠPP sú poskytnuté vo výške rovnajúcej sa minulému roku. Normatívy a zodpovedajúce normatívne príspevky pre CŠPP budú zverejnené po revízii údajov vykázaných v EDUZBERE.

Pri výpočte normatívov na rok 2013 určilo ministerstvo, v súlade s §3 ods. 2 nariadenia vlády 630/2008 Z. z. v znení neskorších predpisov, pomer osobných nákladov ku prevádzkovým nákladom nasledovne:

osobné náklady 14,1/17,
prevádzkové náklady: 2,9/17.